Z A P I S N I K

45. sjednice Vijeća Mjesnog odbora Gračani,
održane u četvrtak, 20. veljače 2025. u
objektu MO Gračani, Isce 15, s početkom u 17:30 sati

NAZOČNI ČLANOVI VIJEĆA:
Mirjana Štengl, Zdenka Novak, Luka Perić, Tomislav Čegelj, Mladen Sabljić, Mirna Varga,
Ines Udodovsky

Predsjedava: Mirjana Štengl
Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO da bi Vijeće moglo pravovaljano odlučivati, otvara 45. sjednicu Vijeća Mjesnog odbora Gračani te konstatira da je zapisnik 44. sjednice vijeća jednoglasno usvojen.
Predsjednica predlaže dnevni red koji je jednoglasno usvojen.

DNEVNI RED:

1. Asfalterski program MO Gračani za 2025.
[bookmark: _Hlk191234394]2. Sanacija Markuševečke ceste od kbr. 4 do kbr. 8
[bookmark: _Hlk191234687]3. Sanacija dječjeg igrališta - Tunel
4. Pitanja, prijedlozi i obavijesti

Ad 1 Asfalterski program MO Gračani za 2025.
Vijećnici su tražili pojašnjenje o asfaltiranju Đurkovog puta, dobili smo iz mjesne samouprave troškovnik za asfaltiranje ulice.  Međutim, ono što znamo o ulici je da je infrastruktura u rasulu te da nema smisla prethodno asfaltirati, budući da će biti potrebno sanirati cijevi u skorijoj budućnosti. Tamo treba izmijenit cijelu infrastrukturu – i vodu i kanalizaciju – napominje vijećnik Sabljić, sve se treba sanirati. Problemi će se riješiti tek kada se infrastrukturno riješe sve stvari. Vijećnik Sabljić  navodi kako je bila određena sanacija unazad nekoliko godina, ali nije siguran koliko je to riješilo problem. 
Prema tome, MO smatra i zaključuje da je prethodno potrebno investirati u vodovod i odvodnju, odnosno sanirati infrastrukturu, a tek potom asfaltirati ulicu Đurkov put. Kapaciteti postojeće infrastrukture ne podržavaju nove stambene objekte pa se postavlja pitanje, u ime građana, zašto infrastruktura nije nadograđena da bi se podržale nove stambene jedinice.

Ad 2 Sanacija Markuševečke ceste od kbr. 4 do kbr. 8
Oko ove točke dnevnog reda povela se rasprava gdje vijećnik Sabljić kaže da je potrebno sanirati ulicu Markuševečka cesta, od početka na križanju s ulicom Bliznec te do križanja sa ulicom Črna Voda. Vijećnik Čegelj napominje  da bi trebalo i ovdje prethodno sanirati cjevovod, a tek onda asfaltirati ulicu. Prema tome, zaključak je da prijedlog koji je od strane građana upućen u mjesni odbor podržavamo, ali smatramo da je prvotno potrebno sanirati cjevovod, a potom asfaltirati ulicu od križanja s Bliznecom do križanja s Črnom Vodom. Isto tako, pitamo zašto je stao projekt s kružnim tokom na Bliznecu. Smatramo te zaključujemo da bi to riješilo problem u tom dijelu ulice. 



Ad 3 Sanacija dječjeg igrališta - Tunel
Dobili smo informaciju od roditelja koji sa djecom posjećuju igralište, a koji su primijetili da je određenim spravama potrebna sanacija ili izmjena, stoga vijećnici donose zaključak kojim tražimo da Zrinjevac, odnosno nadležno tijelo, izađe na teren i napravi sanaciju sprava. 

Ad 4 Pitanja, prijedlozi i obavijesti
Vijećnik Čegelj kaže da je prolazio ulicom Gračanski ribnjak te primijetio da je duž 150 m ulice nabacano smeće te vijećnici donose zaključak kojim traže da Čistoća izađe na teren i počiste smeće koje je tamo nelegalno odloženo.
Također, postoji inicijativa za psećim parkom u kvartu, što vijećnici podržavaju, ali ne znamo na kojoj parceli bi takvo nešto bilo moguće izvesti. Ako se nađe rješenje i prostor za to, vijećnici će tu inicijativu podržati.

Sjednica završila u 18.30 sati

KLASA: 024-08/25-003/417
URBROJ: 251-13-11-2/003-25-2
Zagreb, 20. veljače 2025.


Zapisnik obradila: Mirela Gašpert Bertić



Zapisničarka: Ines Udodovsky, v.r.                                Predsjednica MO: Mirjana Štengl, v.r.

